En Aragón nomás bi ha un edificio de más de 100 metros d'altaria, a torre de telecomunicacions de Telefónica de Zaragoza, conoixita popularment como Pirulí, con 115 metros encluyendo l'antena. As torres d'o Pilar son as segundas con 95 metros d'altaria y a torre d'a Seu d'o Salvador ye a tercera con os suyos 90 metros. As torres d'o World Trade Center Zaragoza son os quatrenos edificios más altos d'a capital con 77 metros y 21 pisos. Y a cinquena estructura más alta d'a capital de l'Ebro y d'Aragón ye a Torre Aragonia en o Centro Comercial Aragonia, con 77 metros, un metro mas que a sisena que ye a  Torre de l'Augua con 76 metros d'altaria.